পুলিশের দাবি, বিকেল সাড়ে চারটে নাগাদ পরমা মোড়ের দিকে দ্রুতগতিতে ট্র্যাফিক সিগনাল ভেঙে একটি গাড়িকে ছুটে আসতে দেখেন কর্তব্যরত পুলিশকর্মীরা। গাড়িটিকে থামাতে যান এক আধিকারিক। অভিযোগ, সেই সময় চিংড়িঘাটার দিক থেকে আসা লাল ওয়াগনর গাড়িটি ওই ট্রাফিক পুলিশ কর্মীকে ধাক্কা দিয়ে পালায়। পালানোর সময় গাড়ির কাচ নামিয়ে পুলিশকর্মীদের কটূক্তি ও অশালীন অঙ্গভঙ্গী করেন চালক। এর পরই গাড়িটকে ধাওয়া করে পুলিশের তিনটি গাড়ি। পঞ্চান্নগ্রামের কাছে গাড়িটিকে ধরে ফেলেন পুলিশকর্মীরা। দেখা যায় চালকের আসনে রয়েছেন এক চূড়ান্ত মত্ত মহিলা। পরিচয় স্পষ্ট হলে জানা যায় তিনি টলিউডের অভিনেত্রী মৌমিতা চক্রবর্তী। তাঁকে গ্রেফতার করেছে পুলিশ।